Cuneiform Tablet Kt 92/k 393 (AKT 11a 119)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na i-na-a ú da-da-a qí-bi-ma um-ma šu-IŠTAR-ma ki-ma ša a-ší-ra-am ù a-ší-ir-ta-am lá i-šu-ú ep-ša-ku i-na É.GAL-lim ma-aḫ-ri-ku-nu iṣ-bu-tù-ni-a-tí um-ma ta-li-a-ma a-šùr-i-mì-tí ù šu-IŠTAR ša-áp-lá-nu-um i-sà-lu-ú ù TÚG.ḪI-tí ta-da-nam lá i-mu-ú ù-lá ša pá-zu-ur-tum i qá-tí-a ṣa-áb-ta-at-ni lá a-sà-kà-am ša i-li ša kà-ni-iš áš-a-ma um-ma kà-ru-um-ma a-na ar-ni-šu ú ší-li-tí-šu lá né-ša-ar-šu u₄-ma-am ki-ma kà-ru-um uz-ni pá-ta-i-im ik-ri-ba-am iš-ta-na-kà-an ú ba-ru-tí-ni ù-za-ni lá i-pá-tí a-ḫi a-ta be-lí a-ta a-na wa-ša-bi₄-im lá pá-al-a-ku a-sú-ri É.GAL-lúm ḫa-al-pu-um i-na lá i-da-i-ku-nu e iš-pu-ra-ma e i-du-uk-ni-a-tí šu-ma kà-ru-um lá e-ša-ar-ni-a-tí KÙ.BABBAR 10 ma-na i KÙ.BABBAR-pì-a gu₅-mu-ur i qá-qí-ri-im da-nim šu-ul-ḫa-ni-ma lu šu-um-kà ú-lá a-mì-ma ú-kà-lu-ni-ni li-bi₄ ar-ni-a ú šé-li-a-tí šu-ul-ra-ma li-bi₄ lu i-dí-ma lu-ší-ib